Unistused täituvad ning 2014. aasta septembris leidsin end vapustavalt päikesesaarelt nimega Gran Canaria, kus veetsin 10 kogemusterohket ning unustamatut kuud töötades sealses Waldorf-lasteaias. Lisaks erialasele arengul õppisin tundma iseend pannes end proovile minu jaoks uutes ja siiani harjumatutes olukordadele nagu öised mägimatkad või enese väljendamine kehakeele kaudu.
#000005
Alguses oli Gran Canaria minu jaoks ainult üheks kuumaks turismikohaks. Elades seal päiksesaarel avastasin aga, et tegemist on ühe unikaalse ajalooliselt kirju kultuuriga, mis eristub teistest pisematest saartest nii geograafilise pildi kui ka inimeste hoiakute, kõnemaneeri ja suhtumise poolest. Lisaks sellele õppisin inimesi võtma kui isiksusi mitte kultuuri produkte. Näiteks on sakslasi, kes armastavad rutiini ning korda, kuid leidub ka selliseid, kes kipuvad hilinema ning pigem naudivad kaost.
#000007
Piiride nihutamine ja nendest vabanemine
Enne oma EVT-d poleks arvanud, et suudaksin matkata keset ööd Hispaania kõrgeimale mäele või võtta ette hobikorras vulkaanimäestikel matkasid. Või magada lagedas rannas ilma telkideta ja käia kuus vähemalt korra ookeanis ujumas. Kusjuures talvekuudel võis vesi olla 15 kraadi ringis või isegi külmem. Uus keskkond ajendas mind mugavustsoonist väljuma ning end proovile panema. Tänu oma väljakutsele usaldan nüüd rohkem ennast ning tean, et kõik on võimalik ning iga olukorra eest tuleb tänulik olla – kui hull ning lootusetu see algul ka ei tunduks.
#000009
See on ainult lühike ülevaade minu suurepärasest aastast vabatahtlikuna. EVT kogemuse paremaks mõistmiseks tuleb see tee ise läbi käia kuna iga inimene tegutseb vastavalt oma eesmärkidele ning kogeb ja mõistab tehtut erinevalt. Mina võin öelda, et Euroopa vabatahtlik teenistus oli minu jaoks elumuutev ja ainulaadne võimalus õppida tundma enda sisemist maailma ja samal ajal avastada välise maailma võlusid.
#000013